《林氏女》
明代·韩俊

毓秀深闺迥异人，两间正气自能存。宁教香骨埋黄壤，未许焦头折翠钿。

烈日争光三道远，高风励俗百年传。遥遥华胄真无愧，应有芳名著简编。

作者简介：明广东文昌人，字克彰。弘治九年进士。授刑部主事。迁刑部员外郎，以忤太监刘瑾，罢归。瑾诛，起复，累迁刑部郎中，河南副使。为官廉能，称天下第一。卒于官。囊无余资。